  Майя Бывальцева Удмуртиысь пиос Сыктывкарын егитъёс пӧлын (19–20 арес) куасэн бызьылонъя Россилэн первенствоез улсын эстафетаын (4×5) вормизы. Со сярысь ивортэ Россиысь куасэн бызьылонъя федерацилэн пресс-службаез. Вожвылъяськон берпуметӥ метрозь мынӥз. Удмуртилэн нырысетӥ командаез — Егор Трефилов, Иван Селезнёв, Денис Филимонов но Сергей Ардашев — Комилэсь нырысетӥ командазэ 0,1 секундлы гинэ азьпалтӥз. Куинетӥ луиз Сибыр федерал округлэн командаез (+46,2). Удмуртилэн кыкетӥ но куинетӥ командаосыз 5-тӥ но 8-тӥ инты басьтӥзы. Нылъёслэн эстафетая командазы 9-тӥ луиз. Тодэ вайытом, Балезиноысь Сергей Ардашев та ӵошатсконъёсын кык зарни медаль утӥз. Озьы ик спринтын бронза медаль басьтӥз Владислав Афанасьев. Тегъёс: Спорт Удмуртия Россия куас  